BelAZ

**Baltarusijos automobilių gamykla, BelAZ** () – Baltarusijos sunkvežimių, skirtų didelėms kasykloms ir karjerams bei kitos kalnakasybos technikos gamybos įmonė, įsikūrusi Žodine, 50 km į rytus nuo Minsko. Gamina didelės keliamosios galios savivarčius sunkvežimius, požeminių darbų mechanizmus, buldozerius, krautuvus, aerodromų vilkikus.

Įmonė orientuota į eksporto rinkas. Ji patenka tarp septynių didžiausių pasaulio koncernų, gaminančių karjerų techniką. Daugiau kaip 70 % BelAZ produkcijos realizuojama Rusijoje. BelAZ automobiliai dirba apie 50 šalių. 

## Istorija

1947 m. Žodine pradėta statyti durpių pramonės mašinų įmonė. Vėliau gamykla vadinosi „Dormaš“, jos pagrindine produkcija tapo krūmapjovės, prikabinamieji kelių volai, sniego valytuvai ir krautuvai, laistymo mašinos. 

Pasikeitus gamyklos specializacijai, nuo 1958 m. į Žodiną iš Minsko automobilių gamyklos  perkelta didelės keliamosios galios sunkvežimių MAZ-525 gamyba. Įmonė nuo tada pavadinta Baltarusijos automobilių gamykla (trumpinys – BelAZ). 

1961 m. buvo išleistas pirmasis įmonėje suprojektuotas 27 t keliamosios galios BelAZ-540. 1967 m. prie šio prisijungė 40 t savivartis BelAZ-548А, 1968 m. – sunkusis vienašis vilkikas  BelAZ-531. 1976 m. pradėtas gaminti 75 t karjerų savivartis BelAZ-549, nuo kitų modelių išsiskyręs elektromechanine transmisija.
 

1977 m. pristatytas 110 t BelAZ-7519, 1979 m. – 180 t BelAZ-7521. 1970-ųjų pabaigoje pagaminti pirmieji specializuoti orlaivių vilkikai.

1990 m. išleistas 280 t keliamosios galios savivartis BelAZ-7550.

2006 m. rudenį į Kuzbaso anglies kasyklas išsiųstas pirmasis 320 t BelAZ-75600.

2013 m. pristatytas didžiausias pasaulyje savivartis BelAZ-75710. Jo keliamoji galia 450 t, bendra transporto priemonės masė 810 t, didžiausias greitis 64 km/val. Automobilį varo du dyzeliniai varikliai. Padangas pagal specialų užsakymą pagamino firma „Bridgestone“.

Į holdingo BelAZ–Holding sudėtį įeina tokios įmonės kaip „Kuzlitmaš“ (Pinskas), Mogiliovo vagonų gamykla, Starodorožsky mechanikos gamykla (Staryja Darohos), Mogiliovo automobilių gamykla (MoAZ). Per visą įmonės istoriją čia pagaminta daugiau kaip 130 tūkst. vienetų karjerų technikos.

## Produkcija

**Nebegaminami karjerų savivarčiai:**

* MAZ-525, 25 t (1958–1965)
* BelAZ-540, 27 t (1965)
* BelAZ-540A
* BelAZ-540B, 45 t
* BelAZ-548A, 40 t (1967)
* BelAZ-548B, 65 t
* BelAZ-549, 75–80 t (1969)
* BelAZ-7519, 110–120 t (1977)
* BelAZ-7521, 180 t (1979)
* BelAZ-75211, 170–220 t (1983)
* BelAZ-75214
* BelAZ-7522
* BelAZ-75303
* BelAZ-75483

**Karjerų savivarčiai:**

* BelAZ-7540, 30 t
* **BelAZ-7545**, 45 t
* BelAZ-7547, 42–45 t
* BelAZ-7555, 55–60 t (nuo 1994)
* **BelAZ-7557**, 90 t
* BelAZ-7513, 110–130 t (nuo 1996)
* **BelAZ-7517**, 154–160 t
* BelAZ-7530, 180–220 t
* **BelAZ-7531**, 240 t
* **[[BelAZ 75600]]**, 320 t
* BelAZ-7558, 90 t
* **[[BelAZ-75710]]**, 450 t (nuo 2013)

• Nauji modeliai  paryškintu šriftu.

**Statybos ir kelių tiesimo mašinos:**

* MoAZ-4048, frontalinis krautuvas, 7,5 t
* BelAZ-7822, frontalinis krautuvas, 7 t
* BelAZ-7823, ratinis dozatorius
* Belaz 78221 ratinis krautuvas
* MoAZ-60148, ratinis skreperis
* MoAZ-60007, skreperis
* Automobilinė betono maišyklė

**Kitos mašinos:**

* MoAZ-75296, tunelių automobilinė betono maišyklė
* BelAZ-74212, orlaivių vilkikas

**Kita produkcija:**

* Savivarčiai vilkikai
* Požeminės mašinos
* Kasyklų aptarnavimo mašinos
* Metalurgijos aptarnavimo mašinos
* Geležinkelio prekiniai vagonai

## Galerija


Innoprom 2013 426.jpg|BelAZ-7540
Belaz 7555.jpg|BelAZ-7555
Belaz haul truck and a Hitachi mining excavator.jpg|Karjere
Belaz 78221.jpg|Frontalinis krautuvas
Belaz 75296.jpg|Tunelių žemo profilio automobilinė betono maišyklė
BelAZ Pushback tractor in Russia.jpg|Orlaivių vilkikas


## Šaltiniai

## Nuorodos

* Oficiali svetainė